wickkiey/tamil-wikipedia-chunked huggingface dataset:
# கீதம்ரெட்டி வினோத் ரெட்டி

## ஆரம்ப கால வாழ்க்கை

வினோத் ரெட்டி 1982 ஜூலை 17 அன்று நெல்லூர் நகரில் பிறந்தார். இவர் ஒரு அரசியல் பின்னணி குடும்பத்தைச் சேர்ந்தவர் அல்ல. இவரது தந்தை வாசுதேவா ரெட்டி ஒரு காவலர். இவரது தாய் வாணி ஒரு இல்லத்தரசி. தனது இளங்கலை பட்டப்படிப்பை முடித்த பின்னர், 2002 ஆம் ஆண்டில் "இன்வென்டிங் ஏட்ஸ்" என்ற பெயரில் தனது சொந்த தொழிலைத் தொடங்கினார்.
# கீதம்ரெட்டி வினோத் ரெட்டி

## அரசியல் வாழ்க்கை

2003-2005 காலப்பகுதியில், வினோத் ரெட்டி, கூடூரில் உள்ள தேசிய மாணவர் ஒன்றியத்தின் (என்.எஸ்.யு.ஐ) தொகுதித் தலைவராக பணியாற்றினார். பின்னர் 2006 இல், நெல்லூர் நகரத்தின் இந்திய இளைஞர் காங்கிரஸ் கட்சியின்தொழிலாளர் குழு உறுப்பினராக பணியாற்றினார். 2009 இல், இவர் நெல்லூர் மாவட்ட காங்கிரஸ் கட்சியின் விளம்பரப் பிரிவின் தலைவராக இருந்தார். 2012 மற்றும் 2014 ஆம் ஆண்டுகளில் முறையே நெல்லூர் நகரம் மற்றும் நெல்லூர் மாவட்டத்தின் இந்திய இளைஞர் காங்கிரஸ் கட்சித் தலைவராக இருந்தார். 2015 ஆம் ஆண்டில், ஆந்திராவின் இந்திய தேசிய காங்கிரஸின் மாநில சமூக ஊடக ஒருங்கிணைப்பாளராகவும், 2016 ஆம் ஆண்டில், ஆந்திராவின் இந்திய இளைஞர் காங்கிரஸின் மாநில பொதுச் செயலாளராகவும் பணியாற்றினார்.
# மகா சின்னத்தம்பி

**மகா சின்னத்தம்பி** (*Maha S*) (பிறப்பு: திசம்பர் 10, 1939 மலேசியாவின் இரண்டாவ் கிராமம் ) ஒரு ஆஸ்திரேலிய தொழிலதிபரும் சொத்து உருவாக்குநருமாவார். ஆஸ்திரேலியாவின் குயின்ஸ்லாந்து நகரில் மிகப்பெரிய வீடுகட்டும் திட்டமான "கிரேட்டர் ஸ்பிரிங்ஃபீல்ட்" என்ற திட்டத்தின் மேம்பாட்டுக்கு பின்னால் இவர் இருக்கிறார்.  
2019ஆம் ஆண்டில், இவரது *இசுபிரிங்ஃபீல்ட் சிட்டி* குழுமம் குயின்ஸ்லாந்து வர்த்தக தலைவர்கள் அமைப்பில் சேர்க்கப்பட்டது. பின்னர், ஆஸ்திரேலியாவின் முதல் தனியார் கட்டப்பட்ட நகரமானது.
# மகா சின்னத்தம்பி

## ஆரம்பகால வாழ்க்கையும் கல்வியும்

திசம்பர் 10, 1939இல் மலேசியாவில் பிறந்த மகா சின்னத்தம்பி இலங்கை தமிழராவார்
இவரது குழந்தைப் பருவம் சிறிய விவசாய கிராமமான இரன்டாவிலுள்ள பிரித்தானியருக்குச் சொந்தமான இரப்பர் தோட்டத்தில் கழிந்தது. இவரது தந்தை அந்தத் தோட்டத்த்தில் பணிபுரிந்தார். ஜூலை 1944 இல் மலேசியா மீது சப்பானிய ஆக்கிரமிப்பின் போது போர்க் கைதியாக அழைத்துச் செல்லப்பட்டு, செப்டம்பர் 1945 இல், விடுவிக்கப்பட்டார்.  
இவர், ஆஸ்திரேலியாவுக்குச் சென்று நியூ சவுத் வேல்ஸ் பல்கலைக்கழகத்தில் கட்டிடப் பொறியியல் படித்தார். பட்டம் பெற்ற பிறகு, தென்கிழக்கு ஆசியாவில் கட்டிடப் பொறியியல் மற்றும் வடிவமைப்பு பொறியாளராக பல ஆண்டுகள் பணியாற்றினார்.
# மகா சின்னத்தம்பி

## வணிக வாழ்க்கை

1980களின் முற்பகுதியில் குயின்ஸ்லாந்திற்குச் செல்வதற்கு முன்பு 1971ஆம் ஆண்டில் பெர்த்தில் தனது சொந்த சொத்து வணிகத்தைத் தொடங்கினார். இவர் பிராந்தியத்தில் ஏராளமான சிறிய குடியிருப்பு துணைப்பிரிவுகள் மற்றும் பல வணிக திட்டங்களுடன் நிறுவனத்தை கட்டியெழுப்பினார்.
# 2021 சித்தி நகரப் பேருந்து விபத்து

**2021 சித்தி நகரப் பேருந்து விபத்து** (*2021 Sidhi bus accident*) இந்தியாவின் மத்தியப்பிரதேச மாநிலத்தில் பிப்ரவரி மாதம் 16 ஆம் நாள் நிகழ்ந்தது. சித்தி நகரத்திலிருந்து சத்னா நகருக்கு 62 பயணிகளுடன் சென்று கொண்டிருந்த தனியார் பேருந்து விபத்துக்கு உள்ளானது. பேருந்து ஓட்டுநர் தன் கட்டுபாட்டை இழந்த காரணத்தால் பேருந்து சத்னா நகருக்கு அருகில் இருந்த பாலத்தின் மீது மோதி சிற்றாற்றில் விழுந்து நொறுங்கியது.  
பேருந்து முற்றிலுமாக தண்ணீரில் மூழ்கி சிறிது தொலைவுக்கு அடித்துச் செல்லப்பட்டது. பங்கங்கா திட்டத்தில் இருந்து கால்வாய்க்கு வரும் நீரை மாவட்ட நிர்வாகம் நிறுத்திய பின்னரே பேருந்தை காண முடிந்த்து. இந்த விபத்தில் குறைந்தது 51 பயணிகள் இறந்தனர். விபத்தினால் அல்லது நீரில் மூழ்கியதால் இந்த இறப்புகள் நிகழ்ந்தன. ஓட்டுநர் உள்ளிட்ட ஏழுபேர் பத்திரமாக மீட்கப்பட்டனர்.
# ஒருங்கிணைந்த நுழைவுத் தேர்வு -முதன்மை

**ஒருங்கிணைந்த நுழைவுத் தேர்வு -முதன்மை** (*Joint Entrance Examination – Main*) என்பது **முன்னர் அகில இந்தியப் பொறியியல் நுழைவுத் தேர்வு** (**AIEEE**), என்று அழைக்கப்பட்டது. இது பல்வேறு இளங்கலை பொறியியல், தொழில்நுட்ப மற்றும் கட்டிடக்கலை படிப்புகளில் சேருவதற்கான அகில இந்திய அளவில் தரப்படுத்தப்பட்ட கணினி அடிப்படையிலான போட்டித் தேர்வு ஆகும். இத் தேர்வைத் தேசியத் தேர்வு முகமை (என்.டி.ஏ) நடத்துகிறது . முதன்மைத் தேர்வில் பெறப்பட்ட தரவரிசை அடிப்படையில் மாணவர்களுக்கு பொறியியலில் உயர் கல்விக்கான சேர்க்கையினை தேசிய தொழினுட்பக் கழகங்கள் போன்ற பல்கலைக்கழகங்களில் சேர்க்கை நடைபெறுகிறது. 2021 முதல், ஒவ்வொரு ஆண்டும் பிப்ரவரி முதல் மே வரை இந்தத் தேர்வு 4 முறை நடத்தப்படுகிறது.
# ஒருங்கிணைந்த நுழைவுத் தேர்வு -முதன்மை

## வரலாறு

அகில இந்தியப் பொறியியல் நுழைவுத் தேர்வு 2002இல் அறிமுகப்படுத்தப்பட்டது. இது 2013இல் ஒருங்கிணைந்த நுழைவுத் தேர்வு -முதன்மை என மறுபெயரிடப்பட்டது. 2018ஆம் ஆண்டில் தேர்வு பேனா-காகிதம் மற்றும் சிபிடி பயன்முறையில் நடைபெற்றது. 2018வரை, கூட்டு நுழைவுத் தேர்வு -முதன்மை, ஏப்ரல் முதல் வாரத்தில் மத்திய இடைநிலைக் கல்வி வாரியம் (சி.பி.எஸ்.இ) நடத்தியது. கொரோனா பெருந்தொற்று காரணமாக 2020ஆம் ஆண்டு செப்டம்பரில் நடைபெற்றது. 2021 தேர்வுகள் ஒத்திவைக்கப்பட்டன.
# ஒருங்கிணைந்த நுழைவுத் தேர்வு -முதன்மை

## அமைப்பு

ஒருங்கிணைந்த நுழைவுத் தேர்வில் இரண்டு தாள்கள் உள்ளன உள்ளன: இளநிலைப் பொறியில்/இளநிலை தொழில்நுட்ப படிப்புகளுக்கான தாள் 1. மற்றும் இளநிலை கட்டிடக்கலை மற்றும் இளநிலை திட்டமிடல் படிப்புகளுக்கான தாள் 2. மாணவர் ஒருவர் ஏதேனும் ஒன்றோ அல்லது இரண்டையும் ஆவணங்களையும் தேர்வு செய்யலாம். தாள் 1 என்பது 2019 முதல் கணினி அடிப்படையிலான தேர்வாகும் (இணையப் பயன்முறை என அழைக்கப்படுகிறது). 2018 வரை, ஓஎம்ஆர் அடிப்படையிலான மற்றும் கணினி அடிப்படையிலான பயன்முறையில் விருப்ப வாய்ப்பு இருந்தது. தேர்வானது பேனா மற்றும் காகித முறையில் 2010 வரை நடத்தப்பட்டது. பின்னர் 2011ஆம் ஆண்டில், மனிதவள மேம்பாட்டு அமைச்சின் உத்தரவின்படி, சிபிஎஸ்இ முதல் 1 லட்சம் விண்ணப்பதாரர்களுக்குக் கணினி அடிப்படையிலான-சோதனை முறையில் தாள் 1ஐ நடத்தியது. மீதமுள்ள மாணவர்கள் வழக்கமான காகித முறையில் தேர்வு எழுதினர். தேர்வில் ஒரு மாணவர் பங்கேற்கக்கூடிய முயற்சிகளின் எண்ணிக்கை தொடர்ச்சியான ஆண்டுகளில் மூன்றாக வரையறுக்கப்பட்டுள்ளது. 2018ஆம் தரவுகளின்படி முதன்மை தேர்வில் 2,24,000 மாணவர்கள் தரவரிசை பெற்று கூட்டு நுழைவுத் தேர்வு -மேம்பட்ட தேர்வு எழுதத் தகுதி பெற்றார்கள்.  
2010ஆம் ஆண்டில் மனிதவள மேம்பாட்டு அமைச்சகம் கூட்டு நுழைவுத் தேர்வு -முதன்மை தேர்வினை 2013ஆண்டில் மாற்றுவதற்கான திட்டங்களை அறிவித்தது. அனைத்து அரசு பொறியியல் கல்லூரிகளுக்கும் பொதுவான நுழைவு சோதனை மூலம் சேர்க்கை நடைபெறும் இந்த தேர்வு, இந்திய அறிவியல் பொறியியல் தகுதி சோதனை என்று அழைக்கப்படும். இதன்படி, இந்த புதிய பொதுவான நுழைவினை நடத்துவதற்கு ஒரு தன்னாட்சி மற்றும் தன்னிறைவு பெற்ற நிறுவனமாக இருக்கும் தேசிய தேர்வு முகமையினை அமைக்க மனித வள மேம்பாட்டுத் துறை முன்மொழிந்தது.  
ஒருங்கிணைந்த நுழைவுத் தேர்வு -முதன்மை தேர்வு - என்பது இந்தியத் தொழில்நுட்ப கழக ஒருங்கிணைந்த நுழைவுத் தேர்வு ஆரம்ப தேர்வாகவும் செயல்படுகிறது.
# ஒருங்கிணைந்த நுழைவுத் தேர்வு -முதன்மை

## அமைப்பு

### மொழிகள்

ஒருங்கிணைந்த நுழைவுத் தேர்வு-முதன்மை ஆங்கிலம், இந்தி மற்றும் குஜராத்தி மொழிகளில் நடைபெற்றது. ஜனவரி 2021 முதல், இது அசாமி, பெங்காலி, ஆங்கிலம், குஜராத்தி, இந்தி, கன்னடம், மலையாளம், மராத்தி, ஒடியா, பஞ்சாபி, தமிழ், உருது மற்றும் தெலுங்கு உள்ளிட்ட பதின்மூன்று மொழிகளில் நடைபெறுகிறது.
# ஒருங்கிணைந்த நுழைவுத் தேர்வு -முதன்மை

## தேர்வு முறை

- **இளநிலை பொறியியல்/ இளநிலை தொழில்நுட்பம்** **(தாள் 1)**: இயற்பியல், வேதியியல் மற்றும் கணிதம் - முறையே 1, 2 மற்றும் 3 பகுதி- கணினி அடிப்படையிலான சோதனை முறையில் மட்டுமே நடத்தப்படுகின்றன.
- **இளநிலை கட்டிடக்கலை** **(தாள் 2)**: கணிதம் மற்றும் இயல் நாட்டச் சோதனை- பகுதி 1 மற்றும் 2 முறையே - கணினி அடிப்படையிலான சோதனை பயன்முறையில் மட்டுமே நடத்தப்படுகின்றன, அதே சமயம் ஒரு வரைதல் சோதனை - அல்லது பகுதி 3 - பயன்முறையில் - ஒரு வரைபட தாளில்.
- **இளநிலை திட்டமிடல் (தாள் 3)**: கணிதம், திறனாய்வு சோதனை மற்றும் திட்டமிடல் அடிப்படையிலான கேள்விகள் - முறையே 1, 2 மற்றும் 3 பகுதி- கணினி அடிப்படையிலான சோதனை முறையில் மட்டுமே நடத்தப்படுகின்றன.
# ஒருங்கிணைந்த நுழைவுத் தேர்வு -முதன்மை

## பங்கேற்கும் நிறுவனங்கள்

2017 மையப்படுத்தப்பட்ட அனுமதியினை ஒதுக்கீடு செயல்பாட்டில் பங்கேற்கும் நிறுவனங்கள் பின்வருமாறு:  
- 31 தேசிய தொழினுநுட்பக் கழகங்கள்
- 27 இந்தியத் தகவல் தொழில்நுட்பக் கழகங்கள்
- திட்டமிடல் மற்றும் கட்டிடக்கலை படிப்புகளை வழங்கும் நிறுவனங்கள் உள்ளிட்ட 26 மத்திய அரசு நிதியளித்த நிறுவனங்கள்.
- பல சுயநிதி நிறுவனங்கள் (உடனடி அனுமதி சுற்றின் போது).  
கூட்டு இருக்கை ஒதுக்கீடு ஆணையத்தின் கீழ் உள்ள நிறுவனங்களைத் தவிர, பல மாநிலங்கள் ஒருங்கிணைந்த நுழைவுத் தேர்வு -முதன்மையுடன் மாநில அடிப்படையிலான பொறியியல் நிறுவனங்களுக்கு அனுமதி பெறுகின்றன.  
- பல மாநிலத்துடன் இணைந்த கல்லூரிகள் சில சில இடங்களைக் கூட்டு நுழைவுத் தேர்வு -முதன்மை மூலம் நிரப்புகின்றன
- பல தனியார் நிகர்நிலைப் பல்கலைக்கழகங்கள் தங்கள் சொந்த இட ஒதுக்கீடு செயல்முறைகள் மூலம் இடங்களை நிரப்ப JEE (முதன்மை) அணிகளைப் பயன்படுத்தின.
# ஒருங்கிணைந்த நுழைவுத் தேர்வு -முதன்மை

## ஆண்டுக்கு விண்ணப்பதாரர்களின் எண்ணிக்கை

கூட்டு நுழைவுத் தேர்வு -முதன்மை தேர்வு எழுதும் விண்ணப்பதாரர்களின் எண்ணிக்கை பல ஆண்டுகளாக மாறுபட்டுள்ளது, இது 2014இல் 1.35 மில்லியனுக்கும் அதிகமாகும்.  
2020 பெருந்தொற்று ஆண்டு என்பதால், 2021இல் பங்கேற்கும் மாணவர்களுக்கு 4 முறை தேர்வு எழுத அனுமதி வழங்குவதாகத் தேசிய தேர்வு முகமை அறிவித்தது.
| 2021 | 4 | 509,972 |
| --- | --- | --- |
| 3 | 498,910 |  |
| 2 | 619,638 |  |
| 1 | 661,761 |  |
| 2020 | 2 | 858,273 |
| 1 | 921,261 |  |
| 2019 | 2 | 935,741 |
| 1 | 929,198 |  |
| 2018 | ஆண்டுக்கு ஒருமுறை | 1,259,000 |
| 2017 | 1,186,454 |  |
| 2016 | 1,194,938 |  |
| 2015 | 1,304,495 |  |
| 2014 | 1,356,805 |  |
| 2013 | 1,282,000 |  |
| 2012 | 1,220,000 | } |
# ஒருங்கிணைந்த நுழைவுத் தேர்வு -முதன்மை

## கலந்தாய்வு

முன்னதாக, கூட்டு நுழைவுத் தேர்வு -முதன்மை கலந்தாய்வு மத்திய இட ஒதுக்கீடு ஆணையம் மூலம் நடத்தப்பட்டது. ஆனால், இப்போது, அதிகாரிகள் ஆலோசனை நடைமுறையில் மாற்றங்களைச் செய்துள்ளனர். இந்திய தொழிநுட்ப கழகங்களைப் பிரதிநிதித்துவப்படுத்தும் கூட்டு மாணவர் சேர்க்கை வாரியம் (பொதுவான ஆலோசனை) மத்திய சேர்க்கை ஒதுக்கீடு ஆணையத்துடன் இரண்டு தேர்வுகளுக்குமான புரிந்துணர்வு ஒப்பந்தத்தில் 2015 மே 2 அன்று கையெழுத்திடப்பட்டது. இவை இரண்டும் இணைந்து கூட்டுச் சேர்க்கை ஒதுக்கீடு ஆணையம் (ஜோசா) என்று அழைக்கப்படுகின்றன.
# ஒருங்கிணைந்த நுழைவுத் தேர்வு -முதன்மை

## 2011 சம்பவம்

2011ஆம் ஆண்டில், உத்தரப்பிரதேசத்தில் வினாத்தாள்கள் முறைகேடாக வெளியான பின்னர் சிபிஎஸ்இ சில மணிநேரங்களுக்குத் தேர்வை ஒத்திவைத்தது. இதற்கிடையில், மாற்று வினாத்தாள்கள் தேர்வு மையங்களுக்கு அனுப்பப்பட்டன. தேர்வு தொடங்குவதற்கு 30 நிமிடங்களுக்கு முன்பு சிபிஎஸ்இ ஒத்திவைப்பை அறிவித்தது.
# ஒருங்கிணைந்த நுழைவுத் தேர்வு -முதன்மை

## 2020 தேர்வு ஒத்திவைப்பு

கூட்டு நுழைவுத் தேர்வு -முதன்மை தேர்வு இரண்டு அமர்வுகளாக 2020ஆம் ஆண்டில் தேசிய தேர்வு முகமை நடத்தியது. அதாவது ஜனவரி அமர்வு மற்றும் ஏப்ரல் அமர்வு என நடத்தத் திட்டமிடப்பட்டது. ஜனவரி அமர்வின் கணினி அடிப்படையிலான சோதனை தேர்வு ஆரம்ப அட்டவணையின்படி நடைபெற்றது - ஜனவரி 6, 2020 முதல் ஜனவரி 9, 2020 வரை. ஏப்ரல் அமர்வு 2020 ஏப்ரல் 3 முதல் 2020 ஏப்ரல் 9 வரை நடத்தத் திட்டமிடப்பட்டது. ஆனால், கோவிட் பெருந்தொற்று-19 காரணமாக மூன்று முறை ஒத்திவைக்கப்பட்டது, இறுதியாக 2020 செப்டம்பர் 1 முதல் 2020 செப்டம்பர் 6 வரை வெற்றிகரமாக நடைபெற்றது.
# நிகர்நிலை பல்கலைக்கழகங்களின் பட்டியல்

பல்கலைக்கழக மானியக் குழு சட்டம், 1956 பிரிவு 3இன் கீழ் நிறுவப்பட்ட இந்தியாவில் உள்ள நிகர்நிலைப் பல்கலைக்கழகங்களின் பட்டியல் (*List of deemed universities*) இது.
# நிகர்நிலை பல்கலைக்கழகங்களின் பட்டியல்

## நிகர்நிலை பல்கலைக்கழகங்கள்
# நிகர்நிலை பல்கலைக்கழகங்களின் பட்டியல்

## "டி-நோவோ" பிரிவின் கீழ் கருதப்படும் பல்கலைக்கழகங்கள்

**"டி-நோவோ" பிரிவின் கீழ் கருதப்படும் பல்கலைக்கழகங்கள்**  
| மத்திய பெளத்த கல்வி நிறுவனம் | லடாக் | லே | 1959 <small>(2016)</small> | புத்த ஆய்வுகள் |
| --- | --- | --- | --- | --- |
| தேசிய ஆயுர்வேத நிறுவனம் | ராஜஸ்தான் | செய்ப்பூர் | 1976 <small>(2020)</small> | ஆயுர்வேத ஆய்வுகள் |
| சின்மய விசுவவித்யாபீடம் | கேரளா | எர்ணாகுளம் | 2016 | இந்திய ஆய்வுகள் |
| தேசிய உணவு தொழில்நுட்ப தொழில்முனைவோர் மற்றும் மேலாண்மை நிறுவனம் | அரியானா | சோனிபட் | 2006 <small>(2012)</small> | உணவு அறிவியல் |
| இந்திய அறிவியல் வளர்ச்சிக் கழகம் | மேற்கு வங்கம் | கொல்கத்தா | 1876 <small>(2018)</small> | அறிவியல் |
| தேசிய ரயில் மற்றும் போக்குவரத்து நிறுவனம் | குசராத்து | வதோத்ரா | 2018 | ரயில்வே கல்வி |
| கலிங்க சமூக அறிவியல் நிறுவனம் | ஒடிசா | புவனேஸ்வர் | 1993 <small>(2017)</small> | பழங்குடி கல்வி |
# தியோலாலி

**தியோலாலி (Deolali)** அல்லது **தேவலாலி** என்பது இந்திய மாநிலமான மகாராட்டிராவின் நாசிக் மாவட்டத்திலுள்ள ஓர் சிறிய மலை வாழிடமும், மக்கள் தொகை கணக்கெடுப்பு நகரமும் ஆகும்.  
தியோலாலியில் ஒரு முக்கியமான இராணுவத் தளம் உள்ளது. நாட்டின் மிகப் பழமையான இந்திய இராணுவ மையங்களில் ஒன்றான தியோலாலி முகாம், இந்த பிராந்தியத்தில் வான்படை நிலையம், இந்தியத் தரைப்படையின் பீரங்கிப் பள்ளி உட்பட பிற நிறுவனங்களைத் தொடங்கியது. தியோலாலியில் ஏராளமான கோயில்களும் சுற்றுலா தலங்களும் உள்ளன.
# தியோலாலி

## வரலாறு

### பிரித்தானியர் காலம்

தியோலாலி மும்பைக்கு வடகிழக்கில் 100 மைல் தொலைவில் இருந்த ஒரு பிரித்தானிய இராணுவ முகாமாகும் (அப்போது பம்பாய் என்று அழைக்கப்பட்டது). இது இராணுவ பணியாளர் கல்லூரியின் அசல் இடமாகும். இப்போது இந்தியாவின் இராணுவ அதிகாரிகளுக்கான கல்லூரி என மாற்றப்பட்டுள்ளது.
# தியோலாலி

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, தியோலாலியின் மொத்த மக்கள் தொகை 54,027 ஆகும். அவர்களில் 28,269 ஆண்கள் மற்றும் 25,758 பெண்கள் இருந்தனர். 0 முதல் 6 வயதுக்குட்பட்டவர்கள் 6,085 ஆக இருந்தனர். மொத்த கல்வியறிவாளர்களின் எண்ணிக்கை 43,172 ஆகும். இது 79.9% ஆகும் ஆண்களின் கல்வியறிவு 83.5% மற்றும் பெண் கல்வியறிவு 76.0%. தியோலாலியின் 7+ மக்கள்தொகையின் கல்வியறிவு விகிதம் 90.1% ஆகும். இதில் ஆண்களின் கல்வியறிவு விகிதம் 94.3% எனவும் பெண் கல்வியறிவு விகிதம் 85.4% ஆகும். பட்டியல் சாதியினரும் பட்டியல் பழங்குடியினரின் எண்ணிக்கை முறையே 11,540 , 1,982 ஆகும். தியோலாலியில் 2011 இல் 11696 வீடுகள் இருந்தன.
# தியோலாலி

## போக்குவரத்து

### தொடருந்து

தேவ்லாலி தொடருந்து நிலையம் ஏராளமான முக்கியமான தொடருந்துகள் நிறுத்தப்படும் இடத்துக்கு மிக அருகில் உள்ளது. நாசிக் நகரிலிருந்து 17 கி.மீ தொலைவில் அமைந்துள்ள ஓசர் விமானநிலையத்தில் ஒரு விமான முனையம் கட்டப்பட்டுள்ளதால் விமான இணைப்பும் உள்ளது
# தியோலாலி

## ஆர்வமுள்ள இடங்கள்

நகரைச் சுற்றிலும், முக்திதம் கோயில் உட்பட பல கோயில்களைக் கொண்டுள்ளது. மேலும், இது பௌத்த குகைகளுக்கும் பிரபலமானது. இது பாண்டவர் குகைகள் என்று பிரபலமாக அறியப்படுகிறது. தியோலாலியில் இருக்கும் கோல்ஃப் மைதானம், பிரித்தானியக் காலத்தின் போது உருவாக்கப்பட்ட இந்தியாவின் மிகப்பெரிய ஒன்றாகும்.  
கிறித்துவ யாத்திரை மையமாக விளங்கும் குழந்தை இயேசுவின் ஆலயம் தியோலாலியில் இருந்து 8 கி.மீ தூரத்தில் அமைந்துள்ளது.
# கேதன் சாவேஜ்

**கேதன் சாவேஜ்** (*Kethan Savage*) (செப்டம்பர் 4, 1993) அமெரிக்காவின் தொழில்முறை கூடைப்பந்தாட்ட வீரர் ஆவார். இவர், ஜியார்ஜ் வாஷிங்டன் ஆண்கள் கல்லூரிக்கும், பட்லர் ஆண்கள் கல்லூரிக்கும் கூடைப்பந்து விளையாடினார்.
# கேதன் சாவேஜ்

## பள்ளி வாழ்க்கை

வர்ஜீனியாவின் அலெக்சாண்ட்ரியாவில் உள்ள எபிஸ்கோபல் உயர்நிலைப்பள்ளியில் சேருவதற்கு முன்னர் இவர், சாண்டிலி உயர்நிலைப் பள்ளியில் இரண்டு ஆண்டுகள் பயின்றார். எபிஸ்கோபல் பள்ளியை 1998 முதல் ஒரு இளையோராக வெற்றியாளாராக்கினார். ஒரு மூத்தோராக வர்ஜீனியாவின் சுயாதீன பள்ளிகளுக்கான போட்டியில் இவர் தனது அணியை 24-4 என்ற புள்ளிகளின் சாதனை அடிப்படையில் இட்டுச் சென்றார்.
# கேதன் சாவேஜ்

## கல்லூரி வாழ்க்கை

சாவேஜ், ஒரு புதிய வீரராக ஒரு ஆட்டத்திற்கு சராசரியாக 3.1 புள்ளிகளைப் பெற்றார். இவர் ஒரு சோபோமோர் என ஒரு ஆட்டத்திற்கு 12.7 புள்ளிகளாக தனது புள்ளிகளை அதிகரித்தார். ஆனால் பருவத்தின் பிற்பகுதியில் காயமடைந்தார். மேலும், 2014 தேசிய கல்லூரி விளையாட்டுச் சங்கம் நடத்திய போட்டியில் விளையாடவில்லை. ஒரு இளையோராக, இவர் ஒரு ஆட்டத்திற்கு சராசரியாக 11.7 புள்ளிகளையும், 4.8 ரீபவுண்டுகளையும் 2.7 அசிஸ்ட்களையும் பெற்றார். இந்தப் பருவத்துக்குப் பிறகு, தான் பட்லர் ஆண்கள் கல்லூரிக்கு மாறுவதாக அறிவித்தார்.  
இவருக்கு தோள்பட்டை அறுவை சிகிச்சை செய்யப்பட்டது. மேலும், நிமோனியா காரணமாக பட்லர் கல்லூரியின் முதல் நான்கு ஆட்டங்களைத் தவறவிட்டார். 2017ஆம் ஆண்டில் தனது முதல் என்சிஏஏ போட்டியில் விளையாடினார். இருப்பினும் தசைநார் பிடிப்பு மூலம் மட்டுப்படுத்தப்பட்டார். இவரது மூத்தோர் விளையாட்டில், ஒரு ஆட்டத்திற்கு சராசரியாக 8.0 புள்ளிகள், 2.7 ரீபவுண்டுகள் மற்றும் 1.5 அசிஸ்ட்கள் தரையில் இருந்து 44.3 சதவிகிதத்தையும், வளைவின் பின்னால் இருந்து 29.2 சதவிகிதத்தையும் எடுத்தார்.
# கேதன் சாவேஜ்

## தொழில் வாழ்க்கை

ராப்டர்ஸ் 905 ஆல் 2017 என்.பி.ஏ ஜி லீக் வரைவின் முதல் சுற்றில் 26 வது தேர்வோடு சாவேஜ் தேர்ந்தெடுக்கப்பட்டார். உண்மையில் அணியை உருவாக்க ராப்டர்ஸ் 905 ஆல் எடுக்கப்பட்ட ஒரே வரைவு தேர்வாக அவர் இருந்தார்.
# விசுனோ தத் சர்மா

**விசுனோ தத் சர்மா** (*Vishno Datt Sharma*) இந்தியாவில் சம்மு-காசுமீர் மாநிலத்தின் சம்மு நாடாளுமன்றத் தொகுதியைப் பிரதிநிதித்துவப்படுத்தும் 13 ஆவது மக்களவையில் உறுப்பினராக இருந்தார். பாரதிய ஜனதா கட்சியைச் சேர்ந்த இவர் 1998-99 காலப்பகுதியில் பன்னிரண்டாவது மக்களவையில் உறுப்பினராகவும் இருந்தார். முன்னதாக விசுனோ தத் சர்மா 1972 ஆம் ஆண்டு சம்மு நகராட்சி மன்றத்தின் தலைவராகவும் சம்மு மாவட்டத்தின் சம்மு கிழக்கு தொகுதியில் இருந்து சம்மு-காசுமீர் சட்டமன்ற உறுப்பினராகவும் இருந்தார்.
]
தொழில் ரீதியாக ஆயுர்வேத மருத்துவ பயிற்சியாளரான இவருக்கு இந்திய மருத்துவ முறைமைக்கான தேசிய கவுன்சிலின் உறுப்பினர் தகுதி வழங்கப்பட்டது.  
விசுனோ தத் சர்மா 2001 ஆம் ஆண்டு இறந்தார்.
# இராம்பாக் அரண்மனை, ஜெய்ப்பூர்

**இராம்பாக் அரண்மனை** (*Rambagh Palace*) ராஜஸ்தானின் செய்ப்பூரிலிருந்த ஜெய்ப்பூர் அரசனின் முன்னாள் குடியிருப்பு ஆகும். இது பவானி சிங் சாலையில் ஜெய்ப்பூர் நகரின் சுவர்களுக்கு வெளியே 5 மைல் (8.0 கி.மீ) தொலைவில் அமைந்துள்ளது.
# இராம்பாக் அரண்மனை, ஜெய்ப்பூர்

## வரலாறு

தளத்தின் முதல் கட்டிடம் 1835ஆம் ஆண்டில் இளவரசன் இரண்டாம் இராம் சிங்கை பராமரித்த ஒரு செவிலியரின் தோட்ட வீடாகும். 1887ஆம் ஆண்டில், மகாராஜா சவாய் மாதோ சிங்கின் ஆட்சிக் காலத்தில், இந்த வீடு ஒரு அடர்ந்த காடுகளின் நடுவே அமைந்திருந்ததால், இது ஒரு சாதாரண அரச வேட்டை மாளிகையாக மாற்றப்பட்டது 20ஆம் நூற்றாண்டின் முற்பகுதியில், இது சர் சாமுவேல் ஸ்விண்டன் ஜேக்கப்பின் வடிவமைப்புகளால் அரண்மனையாக விரிவுபடுத்தப்பட்டது. மகாராஜா இரண்டாம் மன்சிங் இந்த அரண்மனையை தனது பிரதான இல்லமாக மாற்றினார். மேலும், 1931இல் இதில் பல அறைகளையும் சேர்த்தார்.  
இது இப்போது தாஜ் ஹோட்டல் குழுமத்தால் ஐந்து நட்சத்திர தங்கும் விடுதியாக இயக்கப்படுகிறது. ஒரு அமெரிக்க ஒளிபரப்பு பத்திரிகையாளரும், அரசியல் வர்ணனையாளருமான ஆண்டர்சன் கூப்பர் 2009 இல் இராம்பாக் அரண்மனையில் தங்கினார்.
# இராம்பாக் அரண்மனை, ஜெய்ப்பூர்

## இதனையும் காண்க

- ஜெய்ப்பூர் நகர அரண்மனை
- ஹவா மஹால்
- ஜல் மகால்
- ஜந்தர் மந்தர் (ஜெய்ப்பூர்)
- ஆம்பர் கோட்டை
- ஜெய்கர் கோட்டை
- நாகர்கர் கோட்டை
- ஜெய்பூர் இராச்சியம்
- இராஜ் மகால், ஜெய்ப்பூர்
# இராஜ் மகால், ஜெய்ப்பூர்

**இராஜ் மகால்** (*Raj Mahal*) என்பது ராஜஸ்தானின் ஜெய்ப்பூர் இராச்சியத்தின் முந்தைய மகாராஜாவின் அரண்மனையாகும்.
# இராஜ் மகால், ஜெய்ப்பூர்

## வரலாறு

இதன் அசல் கட்டுமானம் 1729ஆம் ஆண்டுக்கு முந்தையது. பின்னர், காலப்போக்கில் புதுப்பிக்கப்பட்டு மாற்றப்பட்டது. 1821ஆம் ஆண்டில் இது ராஜ்புதனத்தில் வசித்த பிரித்தானிய அரசப் பிரதிநிகளின் உத்தியோகப்பூர்வ இல்லமாக மாறியது. இது எழில்படுக் கலை பாணியில் புதுப்பிக்கப்பட்டது. சுதந்திரத்திற்குப் பிறகு 1958இல் மகாராஜா இரண்டாம் மன்சிங் இதை தனது தனி இல்லமாக மாற்றினார்.  
இந்த அரண்மனையை பார்வையிட்டவர்களில் ஐக்கிய இராச்சியத்தின் இரண்டாம் எலிசபெத், எடின்பர்க் டியூக், ஜாக்குலின் கென்னடி ஒனாசிஸ், ஈரானின் ஷா, மவுண்ட்பேட்டன் பிரபு , திருமதி மவுண்ட்பேட்டன், சார்லசு, வேல்சு இளவரசர், டயானா, வேல்ஸ் இளவரசி ஆகியோர் அடங்குவர்.  
வடிவமைப்பாளர் ஆதில் அஹ்மத் அரண்மனையை சொகுசு விடுதியாக மாற்றி மீட்டெடுக்க நியமிக்கப்பட்டார்.
# இராஜ் மகால், ஜெய்ப்பூர்

## இதனையும் காண்க

- ஹவா மஹால்
- ஜல் மகால்
- ஜந்தர் மந்தர் (ஜெய்ப்பூர்)
- ஆம்பர் கோட்டை
- ஜெய்கர் கோட்டை
- நாகர்கர் கோட்டை
- ஜெய்பூர் இராச்சியம்
- இராம்பாக் அரண்மனை, ஜெய்ப்பூர்
# இராம்பாக் அரண்மனை, அமிர்தசரசு

கோடைகால அரண்மனைப் பற்றி பிரித்தானியர் காலத்தில் எழுதப்பட்ட விளக்கம்]]
**இராம்பாக் அரண்மனை** (**Ram Bagh Palace)** அல்லது **இராம்பாக் மகால்** என்பது இந்தியாவின் பஞ்சாபில் சீக்கிய பேரரசின் நிறுவனர் ரஞ்சித் சிங்கின் அரண்மனையாக இருந்தது. இதை கோடை அரண்மனையாக ரஞ்சித் சிங் பயன்படுத்தினார். இந்த அரண்மனை இராம்பாக் அல்லது பரந்தாரி என பிரபலமாக அழைக்கப்படும் ஒரு தோட்டத்தின் மையத்தில் அமைந்துள்ளது. இந்த அரண்மனை உட்பட முழு இராம்பாக் வளாகத்தையும் பஞ்சாப் அரசு 1997 இல் பாதுகாக்கப்பட்ட நினைவுச்சின்னமாக அறிவித்துள்ளது.
# இராம்பாக் அரண்மனை, அமிர்தசரசு

## வரலாறு

மகாராஜா ரஞ்சித் சிங் தனது ஆட்சியின் கீழ் பல்வேறு பகுதிகளின் வளர்ச்சியையும் அழகுபடுத்துவதிலும் தீவிர அக்கறை கொண்டிருந்தார். அமிர்தசரசு நகரம் சீக்கியப் பேரரசின் ஆன்மீக மற்றும் கலாச்சார நடவடிக்கைகளின் மையமாகவும், பாங்கி சிற்றரசுப் பகுதிகளின் கோட்டையாகவும் இருந்தது. இது ரஞ்சித் சிங்கின் சிறப்பு கவனத்தைப் பெற்றது. வைசாக்கி, விஜயதசமி, தீபாவளி போன்ற சந்தர்ப்பங்களில் அவர் அமிர்தசரசு நகருக்கு வருவார். எனவே,இலாகூரின் சாலிமார் பூங்காவின் முகலாயக் கட்டிடக்கலை வடிவத்தில் ஒரு அழகான தோட்டத்தை உருவாக்கினார்.  
ரஞ்சித் சிங் இறந்த பிறகு, பல பழைய கட்டிடங்கள் ஆங்கிலேயர்களால் கையகப்படுத்தப்பட்டன. சமீபத்திய ஆண்டுகளில், அரண்மனையும், இராம்பாக் வளாகத்தில் உள்ள மற்ற கட்டிடங்களும், நினைவுச்சின்னங்களும் பாதுகாப்பு இல்லாததால் அத்துமீறல் அல்லது அச்சுறுத்தலுக்கு உள்ளாகின. இதைக் கருத்தில் கொண்டு பஞ்சாப் மாநில அரசு முழு வளாகத்தையும் ஏப்ரல் 10, 1997 அன்று 'பாதுகாக்கப்பட்ட' பகுதியாக அறிவித்துள்ளது.
# இந்தியக் கால்நடை ஆராய்ச்சி நிறுவனம்

**இந்தியக் கால்நடை ஆராய்ச்சி நிறுவனம்** (*Indian Veterinary Research Institute*)(IVRI) உத்தரப் பிரதேசம் மாநிலத்தில் பரேலியில் உள்ள உள்ள இட்டாநகரில் உள்ளது. இது கால்நடை மருத்துவம் மற்றும் அதனுடன் தொடர்புடைய துறைகளில் மேம்பட்ட ஆராய்ச்சி நிறுவனமாகும். முக்தேஷ்வர், பெங்களூர், பாலம்பூர், புனே, கொல்கத்தா மற்றும் ஸ்ரீநகர் ஆகிய இடங்களில் இந்நிறுவனத்தின் வட்டார வளாகங்கள் உள்ளன. முன்பு இம்பீரியல் பாக்டீரியாலஜி ஆய்வகம் என்று அழைக்கப்பட்ட இந்நிறுவனம் 1925ஆம் ஆண்டில் இம்பீரியல் கால்நடை ஆராய்ச்சி நிறுவனம் என மறுபெயரிடப்பட்டது. இந்திய விடுதலைக்குப் பின் இந்தியக் கால்நடை ஆராய்ச்சி நிறுவனம் என்று பெயர் மாற்றப்பட்டது. இந்த நிறுவனத்தின் நிர்வாக கட்டுப்பாடு அலுவலகம், புது தில்லியில் உள்ள இந்திய வேளாண் ஆராய்ச்சி குழுமத்தின் (ஐ.சி.ஏ.ஆர்) கீழ் உள்ளது. கல்வி அமைச்சு, அரசு பல்கலைக்கழக மானியக் குழு பரிந்துரையின் பேரில் இந்நிறுவனம் நவம்பர் 16, 1983 அன்று பல்கலைக்கழக மானியக் குழு சட்டம்,1956<nowiki/>இன் பிரிவு 3இன் கீழ் நிகர்நிலை பல்கலைக்கழக தகுதிபெற்றது. 2015ஆம் ஆண்டில் 20 சேர்க்கை இடங்களுடன் இளநிலை பாட வகுப்பு தொடங்கப்பட்டது. பின்னர் இந்த இடங்களின் எண்ணிக்கை 2019ஆம் ஆண்டில் 24 என உயர்த்தப்பட்டது.
# இந்தியக் கால்நடை ஆராய்ச்சி நிறுவனம்

## குறிப்பிடத்தக்க பழைய மாணவர்கள்

கண்ணேபொயினா நாகராஜு, பேராசிரியர்; ஸ்தாபகத் தலைவர், ஸ்கூல் ஆஃப் பார்மசி மற்றும்பார்மாசூட்டிகல் சயின்சஸ், பிங்காம்டன் பல்கலைக்கழகம்
# பாங்கி சிற்றரசுகள்

**பாங்கி சிற்றரசு** (*Bhangi Misl*) என்பது பஞ்சாபின் அமிர்தசரசு அருகே ஒரு கிராமத்தில் தலைமையிடமாக இருந்த தன்னாட்சியுரிமை கொண்ட சீக்கியச் சிற்றரசுகள் சிற்றரசுகளின் கூட்டமைப்பாகும். இது 18ஆம் நூற்றாண்டின் ஆரம்பத்தில் சர்தார் சஜ்ஜா சிங் என்பவரால் நிறுவப்பட்டது. அவர் பாபா பண்டா சிங் பகதூரால் திருமுழுக்குப் பெற்றார். சஜ்ஜா சிங்கும், அவரது வீரர்களும் போதைப்பொருளான பாங்கை (கஞ்சா செடியிவிலிருந்து தயாரிக்கப்பட்ட பானம்) அடிக்கடி பயன்படுத்துவதால் இந்த சிற்றரசுக்கு "பாங்கி" என்ற பெயர் வந்தது. சர்தார் சஜ்ஜா சிங் இறந்த பிறகு, பூமா சிங் பதவிக்கு வந்தார்.
# பாங்கி சிற்றரசுகள்

## பாங்கி சிற்றரசின் விரிவாக்கம்

அட்டோக் முதல் முல்தான் வரையிலான ஒரு பகுதியை உள்ளடக்கும் வகையில் இது வலிமையிலும் பிரதேச அளவிலும் வளர்ந்து மேற்கு பஞ்சாப் பிராந்தியத்தில் வலிமையான சக்தியாக உருவெடுத்தது. இருப்பினும், 1760களின் பிற்பகுதியில் தலைமையின் இறப்புகள் சிற்றரசின் சக்தியைக் குறைத்தன.
# பாங்கி சிற்றரசுகள்

## அதிகார வீழ்ச்சி

பேசின் போரில் இலாகூரை ரஞ்சித் சிங்குக்கு இழக்கும் வரை பாங்கிகள் தவறாக சுகர்ஷாகியா சிற்றரசர்களுடன் பல அதிகாரப் போராட்டங்களில் ஈடுபட்டார்.  
பாங்கி டோப், பாங்கியன்வாலா டோப், பாங்கியன் டி டோப் என்று பெயரிடப்பட்ட புகழ்பெற்ற போர்ப் பீரங்கியான சம்சாமாவை பாங்கி அரசுகள் வைத்திருந்தன.
# தேசிய பால் ஆராய்ச்சி நிறுவனம்

**தேசிய பால் ஆராய்ச்சி நிறுவனம்** (*National Dairy Research Institute*) என்பது இந்திய மாநிலமான அரியானாவில் உள்ள கர்னாலில் அமைந்துள்ளது. இது இந்தியாவில் பால் மற்றும் பால் பொருட்கள் தொடர்பான ஆராய்ச்சிக்கான முதன்மை நிறுவனம் ஆகும். இந்த நிறுவனம் 1989 ஆம் ஆண்டில் நிகர்நிலைப் பல்கலைக்கழக தரத்தினைப் பெற்றது.
# தேசிய பால் ஆராய்ச்சி நிறுவனம்

## வரலாறு

தேசிய பால் ஆராய்ச்சி நிறுவனம் 1923ஆம் ஆண்டில் பெங்களூரில் இம்பீரியல் கால்நடை மற்றும் பால் நிறுவனமாக நிறுவப்பட்டது. இது 1936ஆம் ஆண்டில் இம்பீரியல் பால்பண்ணை நிறுவனம் என்று பெயர் மாற்றப்பட்டது. இந்தியாவின் சுதந்திரத்திற்குப் பிறகு, 1947ஆம் ஆண்டில் தேசிய பால் ஆராய்ச்சி நிறுவனம் என மறுபெயரிடப்பட்டது. 1955ஆம் ஆண்டு இதன் தலைமையகம் கர்னாலுக்கு மாற்றப்பட்டது. இந்நிறுவனத்திற்கு நிகர்நிலை பல்கலைக்கழக தரம் 1989இல் வழங்கப்பட்டது.
# சம்சாமா

**சம்சாமா (Zamzama)** அல்லது "பாங்கியன்வாலா டோப்" என்றும் அழைக்கப்படும் இது ஓர் பெரிய போர் பீரங்கியாகும். இது சுமார் 1757இல் உருவாக்கப்பட்டது. அந்த நேரத்தில், துராணிப் பேரரசின் ஒரு பகுதியாக இருந்த இலாகூரில் இருந்தது. தற்போது பாகிஸ்தானின் இலாகூர் அருங்காட்சியகத்தின் முன் காட்சிக்கு வைக்கப்பட்டுள்ளது.
# சம்சாமா

## பீரங்கி

சம்சாமா பீரங்கி 14 அடி 4 + 1/2 அங்குலங்கள் (4.382 மீட்டர்) நீளம் கொண்டது. இதன் துளை 9 + 1⁄2 அங்குலங்கள் (24 சென்டிமீட்டர்) கொண்டது. இந்தியத் துணைக்கண்டத்தில் அதுவரை செய்யப்பட்ட மிகப்பெரிய துப்பாக்கிகளில் ஒன்றான இது 1757ஆம் ஆண்டில் சா நசீர் (முன்னாள் முகலாய ஆளுநர் முயின்-உல்-முல்கினின் உலோகக் கலைஞர்) என்பவரால் ஆப்கானிய மன்னர் அகமது சா துரானியின் ஆட்சியில் பிரதமராக இருந்த சா வாலி கானின் மேற்பார்வையில் அதே அளவிலான மற்றொரு பீரங்கியுடன் இலாகூரில் உருவாக்கப்பட்டது.
# சம்சாமா

## வரலாறு

1761 இல் பானிப்பத் போரில் அகமது சா இந்த பீரங்கியைப் பயன்படுத்தினார். போருக்குப் பிறகு, காபூலுக்குத் திரும்பும் வழியில், பீரங்கியை எடுத்துச் செல்ல வேண்டிய வண்டி தயாராக இல்லாததால், அதை தனது ஆளுநர் கவாசா உபேத்துடன் இலாகூரிலேயே விட்டுவிட்டார். இதனுடன் செய்யப்பட்ட மற்ற பீரங்கியை அவர் தன்னுடன் எடுத்துச் சென்றார். அது செனாப் வழியாகச் சென்ற போது தொலைந்து போனது.  
1762ஆம் ஆண்டில், தில்லான் சாட்டு ஆட்சியாளர் மகாராசா அரி சிங் பாங்கி என்பவர், கவாசா உபேத்துடன் போருக்குச் சென்றார். முகலாய ஆளுநர் கவாசா உபேத் தனது ஆயுதங்களை வைத்திருந்த இலாகூரிலிருந்து இரண்டு மைல் தொலைவில் இருந்த கவாசா சைத் கிராமத்தை அரி சிங் பாங்கி தாக்கினார். மேலும் அவரது பீரங்கிகள், ஆயுதங்கள் மற்றும் வெடிமருந்துகளையும் கைப்பற்றினார். கைப்பற்றப்பட்ட பீரங்கிகளில் "சம்சாமா" பீரங்கியும் இருந்தது. பின்னர், அதனைக் கைப்பற்றிய சீக்கியரின்ப் பெயரால் "பாங்கி டோப்" என்ற பெயர் மாற்றப்பட்டது  
அடுத்த இரண்டு ஆண்டுகளுக்கு, இது இலாகூர் கோட்டையில் இருந்தது. அதன்பிறகு, இராசா இலெக்னா சிங்கும், மகாராசா குச்சார் சிங் பாங்கியும் இதை கைப்பற்றினர். மேலும் அவர்கள் அதை சந்தாவலியா சாட்டு ஆட்சியாளர் சரத் சிங் சுகேர்காக்கியாவுக்குக் கொடுத்தனர். இந்த பீரங்கியை சரத் சிங் தன்னுடன் எடுத்துச் செல்ல முடியாது என்றும் அது தங்களிடமே இருக்கும் என்றும் பாங்கி சர்தார்கள் நினைத்தார்கள். அவர்களின் எதிர்பார்ப்புகளுக்கு மாறாக, சரத் சிங் இந்த பீரங்கியை குச்சிரன்வாலாவிலுள்ள தனது கோட்டைக்கு வெற்றிகரமாக கொண்டு சென்றார்.  
சரத் சிங்கிடமிருந்து இந்த பீரங்கியை சத்தாக்கள் பறித்தனர். அவர்கள் அதை அகமத்நகருக்கு எடுத்துச் சென்றனர். அங்கு அகமத் கான் சத்தாவிற்கும், பிர் முகம்மது சத்தாக்களுக்கும் இடையிலான சர்ச்சையின் ஒரு பகுதியாக மாறியது. பின்னர் நடந்த சண்டையில், அகமத் கானின் இரண்டு மகன்களும், பிர் முகம்மதுவில் ஒருவரும் கொல்லப்பட்டனர். இந்த சண்டையில், குச்சார் சிங் பாங்கி பிர் முகம்மதுவுடன் இணைந்தார். வெற்றிக்குப் பின்னர், பீரங்கி குச்சார் சிங்கிடம் சென்றது. இரண்டு ஆண்டுகளுக்குப் பிறகு, பீரங்கியை சரத் சிங் சுகர்காக்கியா கைப்பற்றினார். அவரிடமிருந்து இது மீண்டும் பசுதூன்களால் பறிக்கப்பட்டது.  
அடுத்த ஆண்டு, இராசா சந்தா சிங் பாங்கி சத்தாவின் பசுதூன்களை தோற்கடித்து பீரங்கியை அமிருதசரசு கொண்டு வந்தார். 1802ஆம் ஆண்டில், ரஞ்சித் சிங், பாங்கிகளை தோற்கடித்த பிறகு, பீரங்கியை தனது வசமாக்கினார். தசுகா, கசூர், சுசான்பூர், வசிராபாத், முல்தான் ஆகிய போர்களில் அவர் இதைப் பயன்படுத்தினார். முல்தான் முற்றுகையில், பீரங்கி மோசமாக சேதமடைந்தது.
# சம்சாமா

## சேதம்

மேற்கூறியப் போர்களில் பீரங்கி அதன் பயன்பாடு காரணமாக கடுமையாக சேதமடைந்தது. மேலும் எந்தவொரு பயன்பாட்டிற்கும் தகுதியற்றதாக் இருந்தது. இதனால் அதை லாகூருக்கு கொண்டு வர வேண்டியிருந்தது. இது லாகூரின் தில்லி வாயிலின் வெளியே வைக்கப்பட்டது. இது 1860 வரை அங்கேயே இருந்தது. 1864ஆம் ஆண்டில், மௌலவி நூர் அகமத் சிஷ்டி தஹிகாதி சிஷ்டியைத் தொகுத்தபோது, இது இலாகூர் அருங்காட்சியகத்தின் பின்னால் உள்ள வசீர் கான் தோட்டத்தின் கவனிப்பாரற்று இருப்பதைக் கண்டார்.  
1870ஆம் ஆண்டில், இலாகூர் அருங்காட்சியகத்தின் நுழைவாயிலில் இதற்கு ஒரு புதிய புகலிடம் கிடைத்தது. 1870 இல் எடின்பர்க் டியூக் லாகூருக்கு வருகை புரிந்த சந்தர்ப்பத்தில் இது தோலிண்டன் சந்தையில் வைக்கப்பட்டது. அருங்காட்சியகத்தின் தற்போதைய கட்டிடம் கட்டப்பட்டபோது அது மேலும் மேற்கு நோக்கி அகற்றப்பட்டு பல்கலைக்கழக மண்டபத்திற்கு எதிரே வைக்கப்பட்டது. 1977 இல் சரிபார்க்கப்பட்ட சம்சானா தற்போதுள்ள இடத்தில் (மால் தெரு) வைக்கப்பட்டது.
# பிரபா தாக்கூர்

ய
**பிரபா தாக்கூர்** (Prabha Thakur) (பிறப்பு: செப்டம்பர் 10, 1949) ஓர் இந்திய அரசியல்வாதி. இவர் இந்திய தேசிய காங்கிரஸ் கட்சியின் உறுப்பினர். இவர் இந்திய பாராளுமன்றத்தில் மாநிலங்களவை உறுப்பினராக இருந்தார். அகில இந்திய மகிலா காங்கிரசின் தலைவராகவும் உள்ளார். இவர் ஓர் இந்தி கவிஞர் மற்றும் சமூக சேவகர்.
# பிரபா தாக்கூர்

## தொழில்

1998 முதல் 1999 வரை ராஜஸ்தானின் அஜ்மீர் தொகுதியில் இருந்து 12 வது மக்களவையில் உறுப்பினராக இருந்தவர் தாகூர். 2009 ஆம் ஆண்டில், வங்காள மாநிலத்தின் இடது முன்னணி ஆட்சியை இவர் வெளிப்படையாக விமர்சித்தார், முந்தைய 33 ஆண்டுகால ஆட்சியில் பெண்களுக்கு எதிரான குற்றங்கள் அதிகரித்து வருவதாகக் கூறினார். 2014 ஆம் ஆண்டில், 33% பெண்கள் இடஒதுக்கீடு மசோதாவுக்கு ஆம் சபைக்கு ஆதரவளித்த பெண்கள் குழுவில் ஒரு பகுதியாக இருந்தார். இந்த மசோதா "இந்திய பெண்களை சமூக, பொருளாதார மற்றும் அரசியல் ரீதியாக மேம்படுத்துவதற்கு" உதவும் என்று இவர் கூறினார்.  
தாக்கூர் பெண்களின் மற்ற பிரச்சினைகள் குறித்தும் பேசியுள்ளார். தாகூர் ஆணவக் கொலைகளுக்கு எதிரான சட்டங்களை ஆதரிப்பவராகவும் இருந்தார். கற்பழிப்பு சம்பவங்களை எதிர்த்து ஆடைக் குறியீடுகளை அமல்படுத்துவது குறித்த கருத்துகளுக்கு இவர் பதிலளித்துள்ளார், "கேள்வி ஆடைக் குறியீட்டைப் பற்றியது அல்ல, ஆனால் ஆண்களின் மனநிலை குறித்தது. பெண்கள் அணிய வேண்டிய உடைகுறித்து பெண், அவரது பெற்றோர் மற்றும் அவரது குடும்பத்தினரின் அக்கறையாக மட்டுமே இருக்க வேண்டும். ஒரு பெண் எப்படி நடந்து கொள்ள வேண்டும் என்பது பற்றி வேறு யாரும் சொல்ல வேண்டிய அவசியம் இருப்பதாக நான் நினைக்கவில்லை". இதற்கு பதிலாக, கற்பழிப்பாளர்களுக்கு "தண்டனை" அளிக்கப்படுவதை அதிகமான பெண்கள் பார்க்கும்போது, அவர்கள் தங்கள் மீது பாலியல் தாக்குதல் நடத்தியவர்கள் மீது வழக்குகள் பதிவு செய்ய அதிக வாய்ப்புள்ளது எனத் தாகூர் நம்புகிறார்,. டெல்லியில் பெண்களுக்கு எதிரான வன்முறைக் குற்றங்கள் குறித்து இவர் பேசியுள்ளார்.
# கீழக்கரையில் இஸ்லாம்

**கீழக்கரை முஸ்லிம்கள்** ஒரு தமிழ் முஸ்லீம் சமூகமாகும். இவர்கள் கீழக்கரையில் மிகப்பெரிய இனக்குழுவாக உள்ளனர், நகரின் மொத்த மக்கட்தொகையில் 80% இவர்கள் ஆகும். கீழக்கரை முஸ்ஸீம்கள் மரக்காயர்கள். அவர்கள் முக்கியமாக இஸ்லாத்தை பின்பற்றுபவர்கள், இவர்கள் 8 முதல் 15 ஆம் நூற்றாண்டு காலகட்டத்தில் கீழக்கரையில் குடியேறிய அரேபியா மற்றும் யேமனில் இருந்து வந்த அரபு வர்த்தகர்களின் வம்சாவளியினர் ஆவர். இவர்கள் முதன்மையாக கடலோர வர்த்தகம் மற்றும் விவசாய சமூகங்களாக வாழ்ந்து, இஸ்லாமிய கலாச்சார பாரம்பரியத்தை பாதுகாத்து, பல தெற்காசிய பழக்கவழக்கங்களை பின்பற்றினர். இலங்கையில் போர்த்துகீசியம் குடியேற்றம் நிகழ்ந்த காலகட்டத்தில் , இலங்கைச் சோனகர் களில் சிறிய எண்ணிக்கை யிலானவர்கள் போர்த்துக்கேயரின் துன்புறுத்தலால் அவதிக்குள்ளாகி கீழக்கரை<nowiki/>யில் குடியேறினர்.
# கீழக்கரையில் இஸ்லாம்

## மொழி

ஆரம்பகால வணிகர்களால் கொண்டுவரப்பட்ட அரபு மொழி பேசப்படுவதில்லை, இருப்பினும் பல அரபு சொற்களும் சொற்றொடர்களும் இன்னும் பொதுவாகப் பயன்படுத்தப்படுகின்றது. அண்மைக்காலம் வரை, மூர்கள் அர்வியை மொழியை பயன்படுத்தினர், அதுவும் தற்போது வழக்கில் இல்லை. மூர்கள் இப்போது அரபு மொழியின் தாக்கத்துடன் கூடிய தமிழை தங்கள் முதன்மை மொழியாக பயன்படுத்துகின்றனர். கீழக்கரை மூர்கள் பேசும் பல அரபு வார்த்தைகள் தமிழ் வடிவத்தில் உள்ளன. *எடுத்துக்காட்டாக, தமிழிற்கு* பதிலாக அரபியில் வாழ்த்துக்கள் மற்றும் ஆசீர்வாதங்கள் பரிமாறப்படுகின்றன, அதாவது சந்தியும் சமதானமும் என்பற்கு பதிலாக *அஸ்ஸலாமு* அலைகும், நன்றிக்கு பதிலாக ஜஸாகல்லாஹ் மற்றும் கிண்ணம் / கோப்பைக்கு *பிஞ்சன் / பின்ஜன் என்கிறனர்.* கீழக்கரை மூர்கள் மற்றும் இன்னும் சில தமிழ் முஸ்லிம் சமூகங்களில் மூத்த சகோதரிக்கு லாத்தா, மூத்த சகோதரருக்கு *காக்கா*, தாய்க்கு *உம்மா* மற்றும் தந்தைக்கு *வாப்பா* *போன்ற சொற்களும் பயன்பாட்டில் உள்ளன.* மொட்டை மாடிக்கு *மட்டப்பா* போன்றவை சிங்களத்திலிருந்து பெறப்பட்ட சொற்களாகும். புறநானூற்று காலத்து சொற்களான குழம்பு என்பதற்கு ஆணம் மற்றும் ரசம் என்பதற்கு *புளியாணம்* போன்ற பல சொற்கள் வழக்கில் உள்ளது.
# ஆர்யா சூர்யா

***ஆர்யா சூர்யா*** (*Arya Surya*) என்பது 2013 இல் வெளிவந்த தமிழ் நகைச்சுவை படம் ஆகும். இத்திரைப்படத்தில் ராம நாராயணன் இயக்கினார். இப்படத்தில் சீனிவாசன் மற்றும் விஷ்ணுபிரியன் ஆகியோர் முக்கிய கதாபாத்திரங்களில் நடித்துள்ளனர். நக்சத்ரா, கோவை சரளா, கங்கை அமரன் ஆகியோர் துணை வேடங்களில் நடித்துள்ளனர்.
# ஆர்யா சூர்யா

## நடிகர்கள்

- சீனிவாசன் ஆரியானந்தா என்கிற *ஆர்யா*
- சூர்யானந்தா அல்லது *சூர்யாவாக விஷ்ணுபிரியன்*
- சந்திரகந்தாவாக நக்ஷத்ரா
- கோவை சரளா -சந்திரலேகாவாக
- கங்கை அமரன் - கமலசேகரனாக
- கணேஷ்கர்
- சித்ரா லட்சுமணன்
- வெண்ணிற ஆடை மூர்த்தி
- நளினி  
; "தகடு தகடு" பாடலில் சிறப்புத் தோற்றங்கள்  
- டி.ராஜேந்தர் தன்னைப் போலவே
- குத்தாட்டப் பாடலுக்கு ஆடுதல் முமைத் கான்
# ஆர்யா சூர்யா

## ஒலிப்பதிவு

இத்திரைப்படத்திற்கு சிறீகாந்து தேவா இசையமைத்தார். இப்படத்தில் நடித்த கங்கை அமரனும் படத்தில் மூன்று பாடல்களைப் பாடினார். *டி.ராஜேந்தர்* தகடு, தகடு என்ற பாடலைப் பாடினார். அதில் அவர் ஒரு சிறிய தோற்றத்தில் வருகிறார்.
# மஅபர் பிரதேசம்

மஅபர் (அரபு: مَعْبَر) அல்லது மாபார் என்பது சோழமண்டல கடற்கரையை உள்ளடக்கிய தமிழக பகுதியை குறிக்கும் பதமாகும். இந்திய மாநிலமான தமிழ்நாட்டின் முழு கடற்கரை மண்டலத்தையும் குறிக்க இந்த சொல் பயன்படுத்தப்படுகிறது.மதுரை சுல்தானகம் ஐ குறிக்கவும் மஅபர் என்ற பதம் பயன்படுத்தப்படுகிறது.
# ஜங்-இ-ஆசாதி நினைவிடம்

**ஜங்-இ-ஆசாதி நினைவிடம்** (*Jang-e-Azadi Memorial*) என்பது இந்திய விடுதலை இயக்கத்தில் பஞ்சாபி சமூகம் செய்த பங்களிப்பு மற்றும் தியாகங்களின் நினைவாக இந்தியாவின் பஞ்சாபின் கர்தார்பூரில் ஜலந்தர் நகருக்கு அருகிலுள்ள நகரம்) கட்டப்பட்ட ஒரு நினைவு இல்லமும் அருங்காட்சியகமும் ஆகும். இந்த நினைவுச்சின்னம் 25 ஏக்கர் பரப்பளவில் ரூ .200 கோடி செலவில் கட்டப்பட்டது.
# ஜங்-இ-ஆசாதி நினைவிடம்

## கட்டுமானம்

பஞ்சாப் முதலமைச்சர் பிரகாஷ் சிங் பாதல் 19 அக்டோபர் 2014 அன்று இந்த நினைவிடத்திற்கு அடிக்கல் நாட்டினார். இதன் பணிகள் 26 மார்ச் 2015 அன்று தொடங்கப்பட்டது. நினைவுச்சின்னத்தின் செயல் திட்டத்தையும் கருத்தையும் கட்டமைக்க வரலாற்றாசிரியர்கள், ஊடகவியலாளர்கள், அறிஞர்கள் அடங்கிய குழு அமைக்கப்பட்டது.
# ஜங்-இ-ஆசாதி நினைவிடம்

## கட்டிடக்கலை

இந்தத் திட்டத்தை கட்டிடக் கலைஞர் இராஜ் ரேவால் என்பவர் வடிவமைத்துள்ளார். முன்மொழியப்பட்ட வடிவமைப்பின் படி சுதந்திர போராட்டத்தின் வெவ்வேறு இயக்கங்களை முன்வைக்க பல்வேறு காட்சியகங்கள் கட்டப்பட்டன. ஷாஹீத்-இ-மினார் (தியாகிகளின் மினாரெட்டுகள்) என்றும் அழைக்கப்படும் ஒரு கோபுரம் முன்மொழியப்பட்டது. இது தவிர, கலையரங்கம், திரைப்பட அரங்கம், திறந்தவெளி திரையரங்கம், ஒலிஒளி திரையரங்கம், நூலகம், ஆராய்ச்சி அரங்குகள், கருத்தரங்கு அரங்குகள் போன்றவையும் நினைவு காட்சியகங்களின் ஒருங்கிணைந்த பகுதியாக கட்டப்பட்டன.
# வடக்கு இரயில்வே துடுப்பாட்ட அரங்கம்

**வடக்கு இரயில்வே துடுப்பாட்ட அரங்கம்** (*Northern Railway Cricket Ground*) இந்தியாவின் இராசத்தான் மாநிலம் சோத்பூரில் உள்ளது. பல்நோக்கு விளையாட்டு அரங்கமான இங்கு கால்பந்து , துடுப்பாட்டம் மற்றும் பிற விளையாட்டுகளுக்கான போட்டிகள் நடத்தப்படுகின்றன. 1970 ஆம் ஆண்டு இராசத்தான் துடுப்பாட்ட அணி விதர்பா துடுப்பாட்ட அணிக்கு எதிராக விளையாடியபோது இங்கு இரண்டு ரஞ்சிக் கோப்பை போட்டிகள் நடைபெற்றன. பின்னர் 1972 ஆம் ஆண்டு மத்தியப் பிரதேச துடுப்பாட்ட அணிக்கு எதிராக இராசத்தான் துடுப்பாட்ட அணி விளையாடியபோது ஒரே ஒரு ரஞ்சிக் கோப்பை போட்டி இங்கு நடைபெற்றது. அப்போது முதல் இங்கு முதல் தரமல்லாத இதர துடுப்பாட்டப் போட்டிகள் நடைபெற்று வருகின்றன.
# நட்சத்திரா (நடிகை)

**நட்சத்திரா** என்பவர் இந்திய திரைப்பட நடிகை ஆவார். இவர் மலையாள மற்றும் கன்னட மொழி திரைப்படங்களில் நடித்துள்ளார்.
# நட்சத்திரா (நடிகை)

## ஆரம்ப கால வாழ்க்கை

மறைந்த கன்னடத் திரைப்பட இயக்குநர் டி.ராஜேந்திர பாபு மற்றும் முன்னாள் நடிகை சுமித்ரா ஆகியோருக்கு இளைய மகளாக நட்சத்திரா பிறந்தார். இவருடைய மூத்த சகோதரி உமாசங்கரி ஒரு நடிகையும் கூட. இவர் ஈரோட் செங்குந்தர் பொறியியல் கல்லூரியில் பயோடெக் பயின்றார்.  
நட்சத்திரா ஒரு நடிகையாக மாற விரும்பினார். அவளுடைய பெற்றோர் ஆரம்பத்தில் அவளுடைய விருப்பத்திற்கு எதிராக இருந்தனர்.
# நட்சத்திரா (நடிகை)

## தொழில்

நட்சத்திரா 17 வயதில், இயக்குநர் சுனில் குமார் தேசாய் ஒரு விழாவில் கண்டார். அவர் தனது தாயார் சுமித்ராவை அழைத்து அவருடைய படத்தில் நடிக்க ஆர்வத்தை வெளிப்படுத்தினார். அவள் தேசாயின் *சரேகம* திரைப்படத்தில் நட்சத்திர கதாப்பாத்திரம் வழங்கப்பட்டது. அதைத் தொடர்ந்து சிறிது காலத்தில் *கோகுலா*, *ஹரே ராமா ஹரே கிருஷ்ணா* முன்னணி கதாபாத்திரங்களில் நடித்தார். நட்சத்திரா கோகுலாவில் ஒரு கூச்ச சுபாவமுள்ள பெண்ணாக நடித்தார், மேலும் அப்படத்தில் தனது தாயுடன் இணைந்து நடித்தார்.
# நட்சத்திரா (நடிகை)

## திரைப்படவியல்

| 2009 | *கோகுலா* | மகாலட்சுமி | கன்னடம் |
| --- | --- | --- | --- |
| 2011 | *டூ* | ஸ்வப்னா | தமிழ் |
| 2011 | *மருதவேலு* | வித்யா வேணுகோபாலன் | தமிழ் |
| 2011 | *ஹரே ராம ஹரே கிருஷ்ணா* | கன்னடம் |  |
| 2012 | *வைதுரம்* | காயத்ரி | மலையாளம் |
| 2012 | *கில்லி பாதம் கிராமம்* | கிராமத்து பெண் | மலையாளம் |
| 2013 | *விற்பனைக்கு* | பாலா | மலையாளம் |
| 2013 | *ஆர்யா சூர்யா* | சந்திரகந்தா | தமிழ் |
| 2014 | *மோனாய் அங்கனே அனாயி* | மாயா | மலையாளம் |
| 2014 | *சிகப்பு &amp;amp; அழகான* | கன்னடம் |  |
| 2015 | *கிராம நண்பர்களே* | ஆரத்தி வாசுதேவன் | மலையாளம் |
| 2015 | *குச்சிகு குச்சிகு* | கன்னடம் |  |
| 2015 | *புதிய தலைமுறை பானி* | இந்தூஜா | மலையாளம் |
# போங்கு (திரைப்படம்)

**போங்கு** (*Bongu*) என்பது 2017 இல் வெளிவந்த தமிழ் திரைப்படம் ஆகும். தாஜ் எழுதி இயக்கிய இந்திய தமிழ் மொழி திருட்டினை மையமாகக் கொண்ட படம் ஆகும்.  
இப்படத்தில் நடராஜன் சுப்பிரமணியம் மற்றும் ருஹி சிங் ஆகியோர் முக்கிய கதாபாத்திரங்களில் நடித்துள்ளனர். பூஜா பிஷ்ட் முக்கிய துணை வேடத்தில் நடிக்கிறார். இப்படத்திற்கான தயாரிப்பு 2015 ஆம் ஆண்டின் பிற்பகுதியில் தொடங்கியது.
# போங்கு (திரைப்படம்)

## நடிகர்கள்

- நடராஜன் சுப்பிரமணியம்என சைத் பாட்ஷா / திரு
- ருஹி சிங் ஜனனியாக
- ப்ரியா ரெட்டியாக மனிஷா ஸ்ரீ
- அர்ஜுனன் நந்தகுமார் பாஸ்கராக
- பாபுவாக ராஜன் கிருஷ்ணசாமி
- ஷரத் லோகிதாஷ்வா பாண்டியனாக
- அதுல் குல்கர்ணி சுபாஷ், உதவி ஆணையர்
- முனீஷ்காந்த் ராமதாஸ் - மணி
- மயில்சாமி (நடிகர்) மயில் என
- சுவரொட்டி நந்தகுமார் பாய்
- பாவா லட்சுமணன் தேவா குஜாந்தாய்
- சாம்ஸ் - கார் மெக்கானிக்காக
- நிகிதா துக்ரல் - குத்தாட்டப் பாடல் "வெள்ளை குதிரா"
- சுமன் குத்தாட்டப்பாடல் "தங்கமே"
# போங்கு (திரைப்படம்)

## ஒலிப்பதிவு

ஸ்ரீகாந்த் தேவா, ஹாரிஸ் ஜெயராஜ் இசையமைத்துள்ளார்.
| 1 | "அம்பு வில்லடா" | எம்.எல்.ஆர் கார்த்திகேயன், பிஸ்மாக், ஹேமாம்பிகா | கபிலன் | ஸ்ரீகாந்த் தேவா |
| --- | --- | --- | --- | --- |
| 2 | "சொல்லவா" | கவுரி லட்சுமி, ஃபிரிட்ஸ் மானுவல் | தாமரை | ஸ்ரீகாந்த் தேவா |
| 3 | "தங்கமே" | ரணினா ரெட்டி, நின்சி வின்சென்ட், பிஸ்மாக் | மதன் கார்க்கி | ஸ்ரீகாந்த் தேவா |
| 4 | "வானம்" | ஆலப் ராஜு, டிம்மி, நின்சி வின்சென்ட் | தாமரை |  |
| 5 | "வெள்ளை குதிர" | சின்மாயி, ஜெகதீஷ் | கபிலன் | } |
# மகாராணா பூபால் விளையாட்டரங்கம்

**மகாராணா பூபால் விளையாட்டரங்கம்** (*Maharana Bhupal Stadium*) இந்தியாவின் இராசத்தான் மாநிலம் உதய்ப்பூரில் உள்ளது. பல்நோக்கு விளையாட்டு அரங்கமான இங்கு கால்பந்து , துடுப்பாட்டம் மற்றும் பிற விளையாட்டுகளுக்கான போட்டிகள் நடத்தப்படுகின்றன. 1982 ஆம் ஆண்டு இராசத்தான் துடுப்பாட்ட அணி உத்தரப்பிரதேச துடுப்பாட்ட அணிக்கு எதிராக விளையாடியபோது இங்கு இரண்டு ரஞ்சிக் கோப்பை போட்டிகள் நடைபெற்றன. பின்னர் 1983 ஆம் ஆண்டு விதர்பா துடுப்பாட்ட அணிக்கு எதிராக இராசத்தான் துடுப்பாட்ட அணி விளையாடியபோது ஒரே ஒரு ரஞ்சிக் கோப்பை போட்டி இங்கு நடைபெற்றது. அப்போது முதல் இங்கு முதல் தரமல்லாத இதர துடுப்பாட்டப் போட்டிகள் நடைபெற்று வருகின்றன.
# என் வழி தனி வழி (2015 திரைப்படம்)

***என் வழி தனி வழி*** என்பது 2015 இல் வெளிவந்த இந்தியத் தமிழ்த் திரைப்படம் ஆகும். இதனை சாஜி கைலாஸ் இயக்கியிருந்தார். இத்திரைப்படத்திற்கு ஆர்.கே, மீனாட்சி தீட்சித், ராதா ரவி, ஆஷிஷ் வித்யார்த்தி ஆகியோர் நடித்திருந்தனர். இத்திரைப்படம் பாலிவுட் படமான *அப் தக் சாப்பனின்* மறு ஆக்கம் ஆகும்.
# என் வழி தனி வழி (2015 திரைப்படம்)

## கதை

ஊழல் அரசியல்வாதிகள் மற்றும் அதிகாரிகளின் மீது நடவடிக்கை எடுக்கும் காவல் அதிகாரியின் கதை.
# என் வழி தனி வழி (2015 திரைப்படம்)

## நடிகர்கள்

- ஆர். கே. - ஏ.சி.பி வெட்ரிசெல்வன்
- பூனம் கவுர் - சரசு
- மீனாட்சி தீட்சித் - இன்ஸ்பெக்டர் பிரியாவாக
- ராதாரவி -ஐசக் தேவராஜ்
- விசு - நீதிபதி
- ரகுமான் - தங்கராஜ்
- முகேஷ் ரிசி - பாய்
- ஆஷிஷ் வித்யார்த்தி - ஏ.சி.பி வனராஜன்
- இராஜீவ் கிருஷ்ணா - டான்வீர்
- சீதா - வெற்றிசெல்வன் தாய்
- ரோஜா செல்வமணி - ரேணுகா தேவி
- தம்பி ராமையா
- இளவரசு
- சிங்கமுத்து - கல்லப்பாண்டி
- தலைவாசல் விஜய் - மணிமாறன்
- எம்.பி.யாக ஞானவேல்
- சங்கிலி முருகன்
- மோகன் சர்மா ஆணையாளராக
- சம்பத் ராஜ்
- ராஜ்கபூர்
- டி. பி. கஜேந்திரன்
- அஜய் ரத்னம் - போலீஸ் இன்ஸ்பெக்டராக
- கே. பிரபாகரன் - அரசியல்வாதியாக
- பாவ லட்சுமணன் - பரமசிவமாக
- மதன் பாப் - மருத்துவர்
- கராத்தே ராஜா - சிட்டி பாபு
- பெசன்ட் ரவி - சின்னா
- அருள்மணி
- பொன்னம்பலம் - வௌவால் குமார்
- மோகன் ராமன் வழக்கறிஞராக
- கருணாநிதி
- பயில்வான் ரங்கநாதன் - ரங்கநாதன்
- அரசு வழக்கறிஞராக வசக்கு என் முத்துராமன்
# என் வழி தனி வழி (2015 திரைப்படம்)

## ஒலிப்பதிவு

இத்திரைப்படத்திற்கு ஸ்ரீகாந்த் தேவா இசை அமைத்திருந்தார்.  
வைரமுத்து, இளையகம்பன் ஆகியோர் பாடல்களை எழுதியுள்ளனர். 2014 திசம்பர் 16 அன்று நடிகர் விஜய் ஆர்.கே.வி சுடுடியோவில் வெளியிட்டார்.
# அல்வார் இந்திரா காந்தி விளையாட்டரங்கம்

**இந்திரா காந்தி விளையாட்டரங்கம்** (*Indira Gandhi Stadium*) இந்தியாவின் இராசத்தான் மாநிலம் அல்வார் நகரத்தில் உள்ளது. பல்நோக்கு விளையாட்டு அரங்கமான இங்கு கால்பந்து , வளைகோல் பந்தாட்டம் மற்றும் பிற விளையாட்டுகளுக்கான போட்டிகள் நடத்தப்படுகின்றன. 1993 ஆம் ஆண்டு திசம்பர் மாதம் இராசத்தான் துடுப்பாட்ட அணி விதர்பா துடுப்பாட்ட அணியை எதிர்த்து விளையாடிய ரஞ்சிக் கோப்பை துடுப்பாட்டப் போட்டி இங்கு நடைபெற்றது. இதைத் தவிர மேலும் நான்கு முதல்தர துடுப்பாட்டப் போட்டிகள் இங்கு நடைபெற்றுள்ளன. கடைசியாக 1995/1996 ஆம் ஆண்டு ரஞ்சிக் கோப்பை போட்டியில் தெற்கு மண்டல துடுப்பாட்ட அணியும் மேற்கு மண்டல மண்டல துடுப்பாட்ட அணியும் இங்கு மோதின.  
2012 ஆம் ஆண்டு அக்டோபர் மாதத்தில் 6,000 எண்ணிக்கைக்கும் மேற்பட்ட இளைஞர்கள் இராணுவ ஆட்சேர்ப்பு இயக்கத்தில் பங்கேற்றபோது அரங்கத்திற்குள் நுழைந்தனர். நான்கு மணி நேரம் இக்கூட்டத்தால் அரங்கு நிரம்பியிருந்தது.
# சையது ஹசன் இமாம் (நடிகர்)

**சையத் ஹசன் இமாம்** (*Syed Hasan Imam*)(பிறப்பு: ஜூலை 27, 1935) வங்காளதேசத்தைச் சேர்ந்த ஓர் நடிகரும், திரைப்பட இயக்குநரும், தொலைக்காட்சி இயக்குநரும், கலாச்சார ஆளுமையுமாவார்.இவர் "ஏகுஷே பதக்கம்" (1999), "சுதந்திர தின விருது" (2016), "வாழ்நாள் சாதனையாளருக்கான வங்காளதேசத்தின் தேசியத் திரைப்பட விருது" (2014) ஆகியவற்றைப் பெற்றுள்ளார். 1971இல் வங்காளதேச விடுதலைப் போரின்போது சுவாதின் பங்களா பீட்டர் கேந்திரத்தின் ஒரு பகுதியாக இருந்தார். இவர் 2010இல் பங்களா அகாதமியின் கௌரவ சகாவானார்.
# சையது ஹசன் இமாம் (நடிகர்)

## ஆரம்ப கால வாழ்க்கை

இமாமின் தந்தை இவருக்கு இரண்டு வயதாக இருந்தபோதே இறந்து போனார். பர்த்வான் நகரப் பள்ளியில் தனது மெட்ரிகுலேசன் தேர்வில் தேர்ச்சி பெற்ற பின்னர் பர்த்வான் ராஜ் கல்லூரியில் பட்டம் பெற்றார். இவர் மேற்கு வங்க பள்ளி அளவிலான அணிகளில் துடுப்பாட்டம், கால்பந்து விளையாட்டு ஆகிய இரண்டிலும் விளையாடினார். அகில இந்திய அளவில் நடைபெற்ற ரவீந்திர சங்கீத விழாவிலும் முதல் பரிசினை வென்றார். மேலும், இவர் பாக்கித்தானின் தேசிய வங்கியிலும் பணியாற்றினார்.
# சையது ஹசன் இமாம் (நடிகர்)

## தொழில்

*தர்மபத்* (1961) என்ற படத்துடன் இமாம் தனது திரைப்பட வாழ்க்கையைத் தொடங்கினார். *ராஜா எலோ ஷோஹோரி* (1964), *ஷீத் பிகல்* (1964), *ஜனஜனி* (1965), *உஜாலா* (1966), *ககோஜர் நௌகா* (1966), *அனார்கோலி*, *சரேங் பௌ* (1978), குட்டி (1980) போன்ற படங்களில் நடித்தார்.  
நூருல் மோமன் எழுதி இயக்கிய "ஓந்தோகார்த்தை அலோ" என்ற வங்காளாதேசத் தொலைக்காட்சியின் இரண்டாவது நாடகத்தில் முதலில் அறிமுகமானார். *இலாலன் பாகிர்* (1972), *இலால் ஷோபுஜர் பாலா* (1981), *ஒபிச்சார்* ஆகிய படங்களை இவர் இயக்கியும் உள்ளார்.  
இவர், வங்காளதேசத்தின் திரைப்படம் மற்றும் நாடக ஷில்போ சமிதியின் இணை நிறுவனர்களில் ஒருவராக இருந்தார்.
# சையது ஹசன் இமாம் (நடிகர்)

## தனிப்பட்ட வாழ்க்கை

இமாம் 1965இல் லைலா என்பவரை மணந்தார்.
# தேசிய மருத்துவத் தேர்வுகள் வாரியம்

**தேசிய மருத்துவத் தேர்வுகள் வாரியம்** (**National Board of Examinations** (**NBE**) இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் கீழ் இயங்கும் தன்னாட்சி பெற்ற அமைப்பாகும். இது 1975-ஆம் ஆண்டில் நிறுவப்பட்டது. இதன் தலைமையிடம் புது தில்லியில் உள்ளது. இந்த வாரியத்தின் முதன்மைப் பணி இந்திய மருத்துவக் கல்லூரிகளில் முதுநிலை மற்றும் சிறப்பு மருத்துவப் படிப்புகள் படிக்க விரும்புவர்களுக்கு நுழைவுத் தேர்வுகள் நடத்துவதே ஆகும்.* இளநிலை மருத்துவப் படிப்பு (எம்பிபிஎஸ்) முடித்தவர்களுக்கு **டிஎன்பி** {**DNB**) எனும் முதுநிலை மருத்துவப் படிப்புகளுக்க்கான *டிப்ளமேட் நேசனல் போர்டு* தேர்வுகள் நடத்துகிறது.
# தேசிய மருத்துவத் தேர்வுகள் வாரியம்

## நுழைவுத் தேர்வுகள் மற்றும் தேர்வுகள்

தேசிய மருத்துத் தேர்வுகள் வாரியத்தால் நடத்தப்படும் நுழைவுத் தேர்வுகள் மற்றும் தேர்வுகள்:
- நீட் தேர்வு (முதுநிலை மருத்துவம்)
- நீட் தேர்வு (முதுநிலை பல் மருத்துவம்) (NEET-MDS)
- நீட் தேர்வு (அதியுயர் மருத்துவம்) (NEET-SS) - DM/ Mch/DNB போன்ற அதியுயர் சிறப்பு (superspecialty) மருத்துப் படிப்புகளுக்கான தேர்வு superspecialty
- வெளிநாடுகளில் மருத்துவம் பயின்று இந்தியாவில் மருத்துவப் பணி செய்ய விரும்புபவர்களுக்கு தகுதித் தேர்வு (FMGE) நடத்துதல்.
- இளநிலை மருத்துவப் படிப்பு (எம்பிபிஎஸ்) முடித்தவர்களுக்கு **டிஎன்பி** {**DNB**) எனும் முதுநிலை மருத்துவப் படிப்பு (*டிப்ளமேட் நேசனல் போர்டு*) படிப்பவர்களுக்கு தேர்வுகள் நடத்துகிறது.
# சிவ்பால் சிங்

**சிவ்பால் சிங்** (*Shivpal Singh*) இந்தியாவைச் சேர்ந்த ஓர் ஈட்டி எறியும் விளையாட்டு வீரராவார். 1995 ஆம் ஆண்டு சூலை மாதம் ஆறாம் நாள் இவர் பிறந்தார். டோக்கியோவில் நடைபெற உள்ள 2020 ஆம் ஆண்டிற்கான கோடைக்கால ஒலிம்பிக் போட்டிக்கு சிவ்பால் சிங் தகுதி பெற்றுள்ளார். .  
2018 ஆம் ஆண்டு நடைபெற்ற ஆசிய விளையாட்டுப் போட்டிகளில் எட்டாவது இடத்தைப் பிடித்த சிவ்பால் சிங் 2019 ஆம் ஆண்டு நடைபெற்ற ஆசிய வெற்றியாளர் போட்டியில் வெள்ளிப் பதக்கம் வென்றார்.  
இவரது தனிப்பட்ட சிறந்த வீசுதல் 86.23 மீட்டர் ஆகும். 2019 ஆம் ஆண்டு தோகாவில் நடந்த ஆசிய வெற்றியாளர் போட்டியில் இச்சாதனையை இவர் செய்தார்.  
2016 ஆம் ஆண்டு அங்கேரியில் நடந்த புடாபெசுட்டு திறந்தநிலை தடகளப் போட்டியின் ஆண்கள் ஈட்டி எறிதல் போட்டியில் சிவ்பால் சிங் வென்றார். முழங்கையில் ஏற்பட்ட காயம் காரணமாக தனது 3 வாய்ப்புகளில் ஒரு வீசுதலை மட்டுமே இவரால் நிர்வகிக்க முடிந்ததால், 2018 ஆசிய விளையாட்டுப் போட்டியில் எட்டாவது இடத்தைப் பிடித்தார். 2015 ஆம் ஆண்டில், சிவ்பால் இளையோர் உலக வெற்றியாளர் போட்டிக்குத் தேர்வு செய்யப்பட்டார். ஆனால் காயம் காரணமாக விளையாட முடியாமல் அணியில் இருந்து வெளியேறினார். தேசிய வெற்றியாளர் நிலையிலிருந்து பெரிய அளவிலான போட்டிக்கானப் பயணம் உத்தரபிரதேசத்தின் வாரணாசியைச் சேர்ந்த இந்த இளைஞருக்கு மிகவும் முக்கியமான ஒரு நிகழ்வாகும்.
# வந்தனா சவான்

**வந்தனா ஏமந்து சவான்** (*Vandana Hemant Chavan*) இந்தியாவைச் சேர்ந்த ஓர் அரசியல்வாதி மற்றும் வழக்கறிஞராவார். 1961 ஆம் ஆண்டு சூலை மாதம் 6 ஆம் தேதியன்று இவர் பிறந்தார். இந்திய நாடாளுமன்ற உறுப்பினராக உள்ள வந்தனா இந்திய நாடாளுமன்றத்தின் மேல் சபை எனப்படும் மாநிலங்களவையில் மகாராட்டிர மாநிலத்தை பிரதிநிதித்துவப்படுத்துகிறார். இந்திய தேசிய காங்கிரசு கட்சியைச் சேர்ந்த வந்தனா 2012 ஆம் ஆண்டு முதல் நாடாளுமன்ற உறுப்பினராக உள்ளார்.
# வந்தனா சவான்

### ஆரம்ப கால வாழ்க்கை

வந்தனா சவான் மகாராட்டிர மாநிலத்தைச் சேர்ந்த புனே நகரத்தில் பிறந்தார். தனது குழந்தை பருவத்தை புனேவில் இவர் கழித்தார். வந்தனாவின் தந்தை மறைந்த விசயராவ் மோகிட்டு ஒரு மூத்த வழக்கறிஞராகவும், அவரது தாயார் செயசிறீ மோகிட்டு பகுதிநேர விரிவுரையாளராகப் பணீயாற்றி ஓய்வு பெற்றார். வந்தனா சவான் முக்கிய வழக்கறிஞரான ஏமந்து சவானை மணந்தார். இவரது சகோதரி வினிதா காம்தே 26/11 அன்று நடந்த மும்பை தாக்குதலில் மறைந்த தியாகியான அசோக் காம்தே என்பவரை மணந்தார்.
# வந்தனா சவான்

### அரசியல் வாழ்க்கை

மார்ச் 1997 - 1998 காலகட்டத்தில் வந்தனா புனேவின் நகரத் தாயாகத் தேர்ந்தெடுக்கப்பட்டார். அந்த காலகட்டத்தில் இவர் அகில இந்திய நகரத் தந்தையர் மன்றத்தின் துணைத் தலைவராகவும், மகாராட்டிர மாநில நகரத் தந்தை, தலைவர் மற்றும் குழுவினர்கள் அமைப்பின் தலைவராகவும் இருந்தார்.
நகரத் தாயாக தனது கட்சிக்கு உள்ளேயும் வெளியேயும் இருந்த எதிர்ப்பின் மத்தியில், விளிம்பு நிலை கிராமங்களின் வளர்ச்சித் திட்டத்தில் உயிர் பன்முகத்தன்மை பூங்கா என்ற கருத்தை இவர் இணைத்தார். ஆரம்பத்தில் அவருக்கு வழிகாட்டிய மற்றும் அரசியலில் ஒரு இடைவெளி கொடுத்த சுரேசு கல்மாடி, வந்தனா சவானை தேசியவாத காங்கிரசு கட்சிக்கு மாற்ற விரும்பினார்.
# வந்தனா சவான்

## புத்தகங்கள் வெளியீடு

1. கொடுமை சட்டம், தற்கொலை மற்றும் வரதட்சணை இறப்பு (இணை ஆசிரியர்), 1993.
1. பசுமை இந்தியா-சுத்தமான இந்தியா, ஸ்வப்னா உதாச்சி-சுந்தர் ஜகாச்சி (காலநிலை மாற்றம் குறித்த மராத்தியில் ஒரு குறிப்பு புத்தகம்), 2011.
# புலன் விசாரணை 2

***புலன் விசாரணை 2*** என்பது 2015 ஆம் ஆண்டு தமிழ் அதிரடி படம் ஆகும். இத்திரைப்படத்தை ஆர்.கே.செல்வமணி இயக்கியனார். இப்ராஹிம் ரவுத்தர் தயாரித்தார். இதில் பிரசாந்த், கார்த்திகா ஆர்.கே மற்றும் பிரமிட் நடராஜன் ஆகியோர் முக்கிய வேடங்களில் நடித்தனர். 1990 ஆம் ஆண்டு வெளியான *புலன் விசாரனை* திரைப்படத்தின் தொடர்ச்சியாக இருக்கும் இப்படம் 2006 ஆம் ஆண்டில் தயாரிப்பைத் தொடங்கியது, 30 ஜனவரி 2015 அன்று வெளியிடப்பட்டது.
# புலன் விசாரணை 2

## நடிகர்கள்

- பிரசாந்த் - ஏ.சி.பி சபரிநாதன்
- கார்த்திகா மேத்யூ
- அஸ்வினி
- ஆர்.கே -ராகேஷ் கேதன்
- பருல் யாதவ்
- ஸ்கந்தா
- ஆர்யா
- பிரமீட் நடராஜன்
- மன்சூர் அலி கான்
- ராதாரவி
- நிழல்கள் ரவி - அரசு வழக்கறிஞராக
- தலைவாசல் விஜய் - வழக்கறிஞராக
- பிரகாஷ் ராஜ்
- ரோஜா செல்வமணி நிருபர் சரண்யாவாக
- ஆனந்த் ராஜ் (நடிகர்) - ஜான்
- ஆர். என்.சுதர்ஷன்
- குயிலி - சபரத்தினத்தின் தாயாக
- மோகன் சர்மா
- தியாகு
- ஜான் அமிர்தராஜ்
# ஷாதிலிய்யா

**ஷாதிலிய்யா தரீக்கா** என்பது 13 ஆம் நூற்றாண்டில் அபுல் ஹசன் அலி அஷ்-ஷாதிலி என்பவரால் நிறுவப்பட்ட சுன்னி இஸ்லாத்தின் சூஃபி பள்ளியாகும், இதை உலகம் முழுவதும் மில்லியன் கணக்கான மக்கள் பின்பற்றுகின்றனர். ஷாதிலிய்யாவின் பின்தொடர்பவர்கள் (அரபு *முரீதுகள், "சீடர்கள்")* ஷாதிலிகள் என்று அழைக்கப்படுகிறார்கள்.  
இந்த பள்ளி வரலாற்று ரீதியாக மங்ரிப் மற்றும் எகிப்தில் இஸ்லாமிய இலக்கியங்கள் மற்றும் பங்களிப்புகளுகளால் முக்கியத்துவம் மற்றும் செல்வாக்குடன் உள்ளது. பெரும்பாலான மக்கள் தங்களது இலக்கிய மற்றும் அறிவுசார் பங்களிப்புகளுக்காக அறியப்படுகிறார்கள் இப்னு 'அதாஅல்லாஹ், *ஹிகம்-ன்* ஆசிரியர், மற்றும் அஹ்மது ஸர்ரூக், பல விளக்கவுரைகள் மற்றும் படைப்புகளின் நூலாசிரியர், அகமது இப்னு அஜீபா பல விளக்கவுரைகள் மற்றும் இலக்கியங்களை படைத்துள்ளார். முஹம்மது நபி மீது அன்பை வெளிப்படுத்தும் கவிதைகளில் குறிப்பிடத்தக்க பங்களிப்புகளை செய்துள்ள முஹம்மது அல்-ஜஸூலீ தலாஇல் அல்-கய்றாத் உடைய ஆசிரியர் ஆவார்", மற்றும் பிரபல கவிதையான கஸீதா அல்-புர்தா வின் ஆசிரியர் பூஸிரி மட்டுமின்றி. கெய்ரோவில் உள்ள அல்-அஸ்ஹர் பல்கலைக்கழகத்தின் தலைமை விரிவுரையாளர்களில் பலர் இந்த தரீக்காவைப் பின்பற்றுபவர்களாக உள்ளனர்.  
ஷாதிலிய்யா தரீக்காவின் பல்வேறு கிளைகளில் ஃபாஸிய்யா, பெரும்பாலும் இந்தியா, இலங்கை மற்றும் பாகிஸ்தானில் காணப்படுகிறது . தர்காவி கிளை பெரும்பாலும் மொரோக்கோ விலும் அல்ஜீரியாவில் தோன்றிய தர்காவி அலவிய்யா ( இதற்கும் Kızılbaş, துருக்கிய அலாவிக்கள், அல்லது சிரிய அல்வைட்டுக்களுக்கும் சம்பந்தம் இல்லை) இப்போது உலகம் முழுவதும் காணப்படுகிறது குறிப்பாக சிரியா ஜோர்டான் பிரான்சு மற்றும் ஆங்கிலம் பேசும் பல சமூகங்களுக்கிடையிலும் இது பின்பற்றப்படுகிறது.  
மார்ட்டின் லிங்க்ஸ் என்ற பிரித்தானியர் இந்த தரீக்காவின் நிறுவனர் அஹ்மது அல் அலவி யின் சுயசரிதையை 'A Sufi Saint of the 20th century' என்ற தலைப்பில் விரிவாக எழுதியுள்ளார்  
குதுப் அல் அக்பர் இமாம் அபுல் ஹஸன் அலி அஷ்-ஷாதிலியின் நினைவு தினம் ஷவ்வால் 12 ஆம் நாள் (சந்திர நாட்காட்டியின் பத்தாவது மாதம்) எகிப்தின் ஹுமைத்தாராவில் கடைபிடிக்கப்படுகிறது.
# ஷாதிலிய்யா

## கிளைகள்

ஷாதிலியாவுக்கு உலகம் முழுவதும் கிட்டத்தட்ட 72 கிளைகள் உள்ளன அவற்றில் பிரதானமானவை கீழே பட்டியலிடப்பட்டுள்ளன.